《休老堂铭》
宋代·杨杰

妙高峰顶，不住正处。毗耶离城，别闻一路。铁钵铜瓶，葛巾草履。

付者不取，取者不付。谷有归云，木凝甘露。师子嚬伸，象王回顾。

门外老胡，一苇横度。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。